open-index/open-wikipedia-markdown huggingface dataset:
ესქილე

**ესქილე** (; დ. ძვ. წ. 525 — გ. ძვ. წ. 456) — ძველი ბერძენი დრამატურგი, ევროპული ტრაგედიის მამა.  დაიბადა ძვ. წ. 525 წელს ათენის მახლობლად ელევსინში. ბერძენს-სპარსელთა ომების დროს მან მონაწილეობა მიიღო მარათონის (ძვ.წ 490), სალამინისა (ძვ.წ 480) და პლატეის (ძვ.წ 479) ბრძოლებში. 

ის იყო კლასიკური დრამის დამფუძნებელი. მან პირველმა შექმნა ნამდვილი ტრაგედია ორი მსახიობის გამოყენებით, გუნდისთვის მიჩენილი ნაწილის შეკვეცით და მთავარი მსახიობის სათქმელის განვითარებით. მანვე ჩამოაყალიბა მტკიცე ტეტრალოგიური სისტემა, რომლის ნაწილები მჭიდროდ იყვნენ ერთმანეთთან დაკავშირებული. ამავე დროს თავის შემოქმედებაში ესქილემ ასახა ტრაგედიის განვითარების ის საფეხური, როდესაც ტრაგედია ჯერ კიდევ მთლიანად მოწყვეტილი არი იყო თავის საწყისს, საგუნდო სიმღერას: მის ადრინდელ ტრაგედიებში უფრო მეტია ლირიზმი, ვიდრე დრამატიზმი.  

ესქილეს, როგორც პოეტს პირველი გამარჯვება ძვ. წ. 484 წელს ხვდა წილად.

ძვ.წ 470 წელს მეფე პიერონმა ესქილე სირაკუზში მიიწვია. აქ იგი წერს დრამას - „ეტნელნი“, რომელიც პიერონის მიერ დაარსებული ქალაქ ეტნის სადიდებლად შეიქმნა.

ძვ. წ. 472 - 468 წლებში ესქილე, სავარაუდოდ, პოლიტიკური მიზეზების გამო, კვლავ მიემგზავრება სირაკუზში. იგი არისტოკრატიული წრის წარმომადგენელი იყო და იცავდა ძველი არისტოკრატიული დაწესებულების არეოპაგის ინტერესებს - ეწინააღმდეგებოდა მისი უფლებების შეზღუდვას დემოკრატიულ წრეების მხრიდან.

ესქილე გარდაიცვალა სიცილიაში, ქალაქ გელის მახლობლად ძვ. წ. 456/5 წელს. პოეტს გელელებმა ძეგლი დაუდგეს და ზედ წააწერეს „აქ განისვენებს ესქილე, ძე ევფორიონისა და სიამაყე გელისა. თუ როგორი იყო მისი სივაჟკაცე, ამაზე დეე გიამბონ მარათონმა და გრძელთმიანმა მიდიელებმა, რომლებმაც ეს სივაჟკაცე კარგად გაიცნეს“.

დღეისათვის ცნობილია ესქილეს 79 ტრაგედიის დასახელება, აქედან სრული სახით ჩვენამდე მოაღწია შვიდმა. ესენია:
# „სპარსელები“;
# „მიჯაჭვული პრომეთე“ (არსებობს ვარაუდი, რომ მისი ავტორი იყო არა ესქილე, არამედ მისი შვილი 一 ევფორიონი);
# „შვიდნი თებეს წინააღმდეგ“;
# „მავედრებელი ქალები“;
# „აგამემნონი“;
# „ქოეფორები“;
# „ევმენიდები.

## რესურსები ინტერნეტში 
* Selected Poems of Aeschylus
* Aeschylus-related materials at the Perseus Digital Library
* Online English Translations of Aeschylus
* Photo of a fragment of *The Net-pullers* 
* 
* "Aeschylus, I: Persians" from the Loeb Classical Library, Harvard University Press
* "Aeschylus, II: The Oresteia" from the Loeb Classical Library, Harvard University Press
* "Aeschylus, III: Fragments" from the Loeb Classical Library, Harvard University Press

## სქოლიო
კატეგორია:დაბადებული ძვ. წ. 525
კატეგორია:გარდაცვლილი ძვ. წ. 456
კატეგორია:მწერლები ანბანის მიხედვით
ბარხატნაია-სოპკა

**ბარხატნაია-სოპკა** () — ჩამქრალი ვულკანი რუსეთში, კამჩატკის ნახევარკუნძულის სამხრეთ ნაწილში. წარმოადგენს ანდეზიტისაგან შემდგარ ვულკანური გუმბათების კომპლექსს, რომელიც მდინარე პარატუნკის გასწვრივ მდებარეობს. უმაღლესი მწვერვალი ზღვის დონიდან 870 მეტრზე მდებარეობს. 

კომპლექსი ჰოლოცენის ხანას მიეკუთვნება. ბოლო ამოფრქვევა მოხდა ძვ.წ. 3 550 წელს. 

ვულკანის ასეთი სახელი იმითაა განპირობებული, რომ მწვერვალების კალთები დაფარულია ვულკანური ტუფითა და წიდით, რომლებიც მას წითელ შეფერილობას აძლევენ და ხავერდს მოგვაგონებენ.

## რესურსები ინტერნეტში
*"Barkhatnaya Sopka". Global Volcanism Program, Smithsonian Institution 

კატეგორია:რუსეთის ვულკანები
ნორვეგიის დემოგრაფია

სტატია ეხება ნორვეგიის მოსახლეობის დემოგრაფიულ ასპექტებს, მოსახლეობის სიმჭიდროვეს, ეროვნულ შემადგენლობას, განათლების დონეს, ჯანდაცვასა და ეკონომიკურ სტატუსს, აგრეთვე რელიგიურ კუთვნილებასა და სხვა სფეროებს.

## მთლიანი მოსახლეობა
## სასიცოცხლო სტატისტიკა
### შობადობა და სიკვდილიანობა   
### შობადობის სრული კოეფიციენტი
ნორვეგია შობადობის უმაღლესი კოეფიციენტით გამოირჩევა ევროპაში. მე-19 საუკუნეში ნორვეგიელი ქალები საშუალოდ 4.6 შვილს აჩენდნენ, ზოგჯერ ათი შვილიც ჰყავდათ ოჯახში. მოგვიანებით ეს მაჩვენებელი 2.7-მდე დავიდა, 1960-იან წლებიდან 19080-იანების დასაწყისამდე  1.6-მდე. დღესდღეობით ეს მაჩვენებელი სტაბილურ 2.0-მდეა გაზრდილი. 

2011 წლის 1 იანვრის მონაცემებით ნორვეგიის მთლიანი მოსახლეობა იყო 4,920,300. მოსახლეობის ზრდა 2010 წელს 1.3% იყო.

### მოსახლეობის ზრდის მაჩვენებელი 2009 წელს 
* ნორვეგია:1.2% 

*ჩრდილოეთი ნორვეგია: 0.4%
*ტრიონდელაგი:1.1%
*სამხრეთი ნორვეგია:1.1%
*აღმოსავლეთი ნორვეგია:1.2%
*დასავლეთი ნორვეგია:1.4%

## ეროვნული შემადგენლობა 
ეთნიკურად ნორვეგიის მოსახლეობის უმეტესობა ნორვეგიელია. ნორვეგიელები ჩრდილოგერმანიკული რასის ხალხია. გარდა ნორვეგიელებისა ქვეყანაში უძველესი მკვიდრი მოსახლეობა საამებიც ცხოვრობენ, რომლებიც აქ 8000 წლის წინათ დასახლებულან. ეროვნულ უმცირესობას შეადგენენ სკანდინავიელი ბოშები - რამანები, ებრაელები, ქვენერები  და მცირე ფინური თემი.

უკანასკნელ ხანებში ნორვეგიას ემიგრანტთა დიდი ნაკადი მიაწყდა, განსაკუთრებით ევროპიდან და აზიიდან, როგორც უკეთესი ცხოვრების ძიების მიზნით, ასევე პოლიტიკური თავშესაფრის თხოვნით. ჩასულთაგან ბევრია შავი მუშა. ემიგრანტთა უმეტესობას პაკისტანელები, ჩინელები და ფილიპინელები, ასევე რუსები, ბერძნები, კოსოვოელი ალბანელები, არაბები, ერაყელები და პალესტინელები წარმოადგენენ, გარდა ამისა, საგრძნობია თურქი, სომალელი, მაროკოელი და ლათინოამერიკელი არალეგალების რაოდენობა. მას მერე, რაც აღმოსავლეთ ევროპული ქვეყნები შეუერთდნენ ევროკავშირს, პოლონელმა, ლატვიელმა, ლიტველმა და ესტონელმა მუშათა ჯგუფებმაც იმატა.

## რელიგია
ლუთერანული ეკლესია ჯერ კიდევ მთავრობის მიერ იმართება, თუმცა მიმდინარეობს აქტიური პოლიტიკური დებატები სახელმწიფოსა და რელიგიის განცალკევების შესახებ. ნორვეგიელთა დიდი უმრავლესობა ამ ეკლესიის ნომინალურ წევრებად რჩება, თუმცა ოჰაიოს სახელმწიფო უნივერსიტეტის ისტორიის პროფესორის კევინ ბოილის კვლევის მიხედვით, ეკლესიის წევრთა უმეტესობა არ გამოირჩევა აქტიური რელიგიური ცხოვრებით. ისინი ეკლესიას მხოლოდ ნათლობის, ჯვრისწერისა და პანაშვიდის რიტუალებისთვის სტუმრობენ. 3% ყოველ კვირას დადის ეკლესიაში, ხოლო 10% – თვეში ერთხელ.

სხვა რელიგიები შეზღუდვას არ განიცდიან, განსაკუთრებით თვალშისაცემი ხდება ისლამი და რომის კათოლიკური ეკლესია, რაც ბოლო წლებში ემიგრანტთა მატებასთანაა დაკავშირებული. წმინდა ოლაფი ნორვეგიის მფარველი წმინდანია. მას პატივს მიაგებენ როგორ მარადიულ მეფეს და ნორვეგიის ისტორიაში სხვა მეფეებისგან განსხვავებით განსაკუთრებული ადგილი უჭირავს ბოლო მილენიუმის განმავლობაში.

ოფიციალური სტატისტიკა(2009): ლუთერანები 82.1%, სხვები ქრისტიანები 3.4% (ძირითადად პროტესტანტები [1.6%] და რომის კათოლიკური ეკლესიის მრევლი) [1.1%]), ისლამი 1.9%, სხვა რელიგიები (ბუდიზმი 0.2%, სიქიზმი 0.0%, ინდუიზმი 0.1%, და იუდაიზმი) 0.0%, ჰუმანურ-ეთიკური 1.6%, არაფერი ან~და უცნობი 11.9%.

## სქოლიო 
კატეგორია:ნორვეგიის დემოგრაფია
ურნესეს ეკლესია

**ურნესეს ხის ეკლესია** – ყველაზე ძველი ხის ეკლესია ნორვეგიაში. აგებულია დაახლოებით 1130 წელს. ეკლესია ცნობილია თავისი ხის ჩუქურთმებით. ეკლესია 1979 წელს შეიტანეს იუნესკოს მსოფლიო მემკვიდრეობის ძეგლების სიაში.

## იხილეთ აგრეთვე 
*იუნესკოს მსოფლიო მემკვიდრეობის ძეგლები ნორვეგიაში

## რესურსები ინტერნეტში 
*
*Urnes stave church in Stavkirke.org  (ნორვეგიულად)
*Urnes stave church in Fortidsminneforeningen  (ნორვეგიულად)
*Fortidsminneforeningens stave church pages (ნორვეგიულად)
*Description and pictures of Urnes stave church 

Image:Urnes stave church, Dahl.jpg|ეკლესია XIX საუკუნეში
Image:Urnesstavkirke.jpg|თანამედროვე ხედი
Image:Urnesportalen.jpg| XI საუკუნის ჩრდილოეთის კედელი
Image:Urnes-kapitel.2.jpg|ხის ჩუქურთმა
File:Urnes stavkyrkje interiør.jpeg|XIX საუკუნის დროინდელი ინტერიერი
Image:Urnes pilgrim.jpg|Pilgrim at a capital on top of a stave
Image:Urnesmadonnaen1.jpg|ღვთისმშობლის ფიგურა
Image:Urnes_kapitel.jpg|ფარი
Image:Urnesportalen.jpg|დეტალი
Image:La_pared_original_de_la_Urnes_stavkyrkje_(I).jpg|დეტალი
Image:Detalle_de_la_Urnes_stavkyrkje_(V).jpg|დეტალი
Image:Detalle_de_la_Urnes_stavkyrkje_(III).jpg|დეტალი
Image:Detalle_de_la_Urnes_stavkyrkje_(II).jpg|დეტალი
Image:Detalle_de_la_Urnes_stavkyrkje_(I).jpg|დეტალი
Image:UrnesChurchRelief.jpg|დეტალი

კატეგორია:მსოფლიო მემკვიდრეობის ძეგლები ნორვეგიაში
აკადემია-ნაუკი

**აკადემია-ნაუკი** () — მოქმედი ვულკანი რუსეთში, კამჩატკის ნახევარკუნძულის სამხრეთ ნაწილში. სახელი ეწოდა რუსეთის მეცნიერებათა აკადემიის პატივსაცემად. ეს სახელი 1939 წელს ვულკანოლოგმა ვლადიმერ ვლოდავეცმა  უწოდა.  მისი სიმაღლე ზღვის დონიდან 1 180 მეტრია. ვულკანი მოიცავს რამდენიმე კალდერას, რომელთაგან ერთ-ერთში მდებარეობს კრატერული ტბა კარიმსკოე. ვულკანმა აქტიურობა დაიწყო 50 ათასი წლის წინ, მაგრამ მისი ერთადერთი, ისტორიულად ცნობილი ამოფრქვევა მოხდა 1996 წლის 2 იანვარს. აფეთქებების შედეგად 40 მლნ მ³ ნივთიერება იქნა ამოფრქვეული.

## რესურსები ინტერნეტში 
*Akademia Nauk". Global Volcanism Program, Smithsonian Institution

კატეგორია:რუსეთის ვულკანები
აგუბედია

**აგუბედია** () — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში, მდინარე ოხოჯის მარცხენა ნაპირზე. თემის ცენტრი (სოფლები:აძხიდა, ახეცარა, აჯრა, მეორე კოპიტი, მიშველი, ნარჯხეუ, ოხოჯა, პატრახუწა, პირველი კოპიტი, ქვალონი). ზღვის დონიდან 120 მ, შავი ზღვიდან 20 კმ, ოჩამჩირიდან 21 კმ. 

## ისტორია
აგუბედიას გვიანდელ ფეოდალურ ხანაში *გულიბედია*, ასევე *შუაბედია* ეწოდებოდა. XVIII საუკუნის დასაწყისში ახალმა, აფხაზურმა მოსახლეობამ სოფლის სახელის პირველი ნაწილი — „გული“, „შუა“ აფხაზურად თარგმნა („აგუ“). აგუბედიას მიდამოებშია ბედიის მონასტერი ეკლესიით (X-XI საუკუნეები), სამრეკლოთი და სასახლით, შუა საუკუნეების ციხე „ტყაური“.

## დემოგრაფია
1989 წლის აღწერის მონაცემებით სოფელში ცხოვრობდა 282 ადამიანი.

## ლიტერატურა 
## სქოლიო
კატეგორია:ოჩამჩირის მუნიციპალიტეტის სოფლები
წიფორის წმინდა გიორგის ეკლესია

**წიფორის წმინდა გიორგის ეკლესია** – ეკლესია კასპის მუნიციპალიტეტში, მდებარეობს ნასოფლარ წიფორის ტერიტორიაზე. თარიღდება გვიანდელი ფეოდალური ხანით.

ეკლესია დარბაზულია (6 X 3,2 მ), ნაგებია ნატეხი ქვით. შენობა დაზიანებულია: მთლიანად ჩამონგრეულია გადახურვა და მორღვეულია კედლების ზედა ნაწილები, დარღვეულია იატაკის დონე, თითქმის მთლიანად დანგრეულია მინაშენი. ეკლესიაში შესასვლელი სამხრეთიდანაა. ნახევარწრიული შვერილის აფსიდის ღერძზე თაღოვანი სარკმელია, მის ორივე მხარეს - თითო სწორკუთხა ნიში. სარკმლები სამხრეთ და დასავლეთ კედლებშიცაა. ეკლესიაზე სამხრეთიდან მთელ სიგრძეზე მიშენებულ სამლოცველოს (5,6 X 3 მ) შესასვლელი სამხრეთ კედლის დასავლეთ ნაწილში ჰქონია. 

## ლიტერატურა
კატეგორია:კასპის მუნიციპალიტეტის ტაძრები
San Tropez (სიმღერა)

„**San Tropez**“ — მეოთხე სიმღერა ჯგუფ პინკ ფლოიდის ალბომზე *Meddle*. მისი ავტორია როჯერ უოტერსი.  სიმღერაში სლაიდ-გიტარაზე უკრავს დევიდ გილმორი. კომპოზიციის სახელწოდება მომდინარეობს სენ-ტროპესგან.

ნიკ მეისონი:

დევიდი მოდის სიმღერით A, რომელიც სახლში მოამზადა. გიტარა, დასარტყმელი საკრავების შესაძლო ვერსია და ვოკალი უკვე მოტანილი აქვს. „San Tropez“-ის შემთხვევაში, როჯერმა სიმღერა უკვე დასრულებული მოგვიტანა. არანჟირება აღარ დასჭირდა. უბრალოდ აკორდები უნდა გვესწავლა.

სიმღერა უნდა შეეტანათ კომპილაციურ ალბომში *Echoes: The Best of Pink Floyd*, მაგრამ იგი მასში ვერ მოხვდა.

სიმღერა კონცერტებზე არასოდეს შესრულებულა.

## რესურსები ინტერნეტში 
* Meddle — Trivia and Quotes 

## სქოლიო
კატეგორია:1971 წლის სიმღერები
კატეგორია:პინკ ფლოიდის სიმღერები
კატეგორია:სიმღერები როჯერ უოტერსის ავტორობით
ბოლს-პირამიდა

**ბოლს-პირამიდა** () —  პატარა, უკაცრიელი, ვულკანური წარმოშობის კუნძული, დაახლოებით 20 კმ-ით კუნძულ ლორდ-ჰაუდან სამხრეთ-აღმოსავლეთით, რომელთან ერთადაც აღმოაჩინეს 1788 წელს. 1882 წელს პირველად დადგა ადამიანმა ფეხი ამ კუნძულზე, დაახლოებით ასი წლის შემდეგ მისი აღმოჩენიდან.

კუნძული ზღვის დონიდან 562 მეტრს აღწევს, სიგანეში 200 მეტრს.

2000  წელს კუნძულზე აღმოჩენილი იქნა გადაშენებულად მიჩნეული მწერები.
2000 წლის 21 ივნისს ბოლს-პირამიდა გახდა ლორდ-ჰაუს საზღვაო პარკის ნაწილი.

## იხილეთ აგრეთვე
* იუნესკოს მსოფლიო მემკვიდრეობის ძეგლები ავსტრალიაში
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
*Lord Howe Island Marine Park
*Lord Howe Island and Ball's Pyramid Nautical Chart 
*World Mountain Encyclopedia - Ball's Pyramid
*Volcano World - Balls Pyramid 

კატეგორია:მსოფლიო მემკვიდრეობის ძეგლები ავსტრალიაში
კატეგორია:კუნძულები ანბანის მიხედვით
გამჩენი

**გამჩენი** () — აქტიური ვულკანური კომპლექსი რუსეთში, კამჩატკის ნახევარკუნძულის სამხრეთ ნაწილში. მოიცავს ოთხ სტრატოვულკანს. მათგან უმაღლესი მწვერვალი ზღვის დონიდან 2576 მეტრზე მდებარეობს. კრატერები თითქმის დანგრეულია, ამოფრქვევებისა თუ ეროზიისგან.

## რესურსები ინტერნეტში
*"Gamchen". Global Volcanism Program, Smithsonian Institution. 

კატეგორია:რუსეთის ვულკანები
ჯამის მინარეთი

left|175px

**ჯამის მინარეთი** — იუნესკოს მსოფლიო მემკვიდრეობის ძეგლი ავღანეთში. მთლიანად შემოფარგლულია მაღალი მთებით. მინარეთის სიმაღლე 65 მეტრია და აშენებულია 1190 წელს. აგებულია გამომწვარი აგურით. გამოირჩევა მობათქაშებული და მოჭიქული კრამიტის დეკორაციებით, ასევე შეიცავს გეომეტრიულ ფიგურებს და წაწერილ ყურანის სტროფრბს. 

ოთხი საუკუნის განმავლობაში, მინარეთი ყველასაგან დავიწყებული იყო, სანამ ის 1886 წელს ხელახლა არ აღმოაჩინა ინგლისელმა გეოგრაფმა თომას ჰოლდიჩმა, რომელიც ავრანეთის საზღვრების კომისიაში მუშაობდა. მაგრამ მინარეთმა მსოფლიოს ყურადღება მაინც ვერ მიიქცია, სანამ 1957 წელს ფრანგმა არქეოლოგებმა აქ გათხრები არ ჩაატარეს, რის შესახებაც  1970 იან წლებში მათ მოხსენება გამოაქვეყნეს, თუმცა 1979 წელს, საბჭოთა კავშირის ავრანეთში შეჭრის შემდეგ, ძეგლი კვლავ მოწყდა გარესამყაროს. 

2002 წელს, მინარეთი ავღანეთის პირველი ძეგლი გახდა, რომელიც იუნესკოს მსოფლიო მემკვიდრეობის სიაში შევიდა, თუმცა ის ამჟამად საფრთხის ქვეშ მყოფ ძეგლების სიაშია, რისი მიზეზიც მთავრობის მერე არასწორი რესტავრაცია და ყაჩაღების მხრიდან გაძარცვაა.

## იხილეთ აგრეთვე 
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* Minaret of Jam Archaeological Project 
* UNESCO site on threats to the minaret
* UNESCO World Heritage Center-Minaret and Archaeological Remains of Jam
* Quicktime VR at the World Heritage Tour website 
* Asian Historical Architecture: Minaret of Jam
* www.thewalt.de 

კატეგორია:მსოფლიო მემკვიდრეობის ძეგლები ავღანეთში
კატეგორია:მსოფლიო მემკვიდრეობის ძეგლები საფრთხის ქვეშ
წიფორი (ნასოფლარი)

**წიფორი** — ნასოფლარი აღმოსავლეთ საქართველოში, შიდა ქართლის მხარის კასპის მუნიციპალიტეტში, კავთისხევის თემში. მდებარეობს მდინარე მტკვრის მარჯვენა მხარეს. ზღვის დონიდან 1200 მეტრზე, კასპიდან დაშორებულია 34 კილომეტრით.

## დემოგრაფია
2014 წლის აღწერის მონაცემებით სოფელში არავინ ცხოვრობს.

## იხილეთ აგრეთვე
*წიფორის წმინდა გიორგის ეკლესია

## ლიტერატურა
* *მაკალათია ს.*, კავთურას ხეობა, თბ., 1960

## სქოლიო
კატეგორია:კასპის მუნიციპალიტეტის ნასოფლარები
ტე-ვაჰიპაუნამუ

**ტე-ვაჰიპაუნამუ** — იუნესკოს მსოფლიო მემკვიდრეობის ძეგლი ახალ ზელანდიაში, სამხრეთის კუნძულის სამხრეთ-დასავლეთი ნაწილი (Te Wai Pounamu "*მწვანე ქვის წყლები*" - *სამხრეთის კუნძულის ტრადიციული სახელი*). მსოფლიო მემკვიდრეობის სიაში შევიდა 1990 წელს. ტერიტორიის ფართობი 26 000 კმ²-ია და მოიცავს რამდენიმე ეროვნულ პარკს:
*კუკის მთის ეროვნული პარკი
*ვესტლანდის ეროვნული პარკი
*ესპირინგის მთის ეროვნული პარკი
*ფიორდლენდის ეროვნული პარკი

დამტკიცებულია, რომ აქ წარმოდგენილია გონდვანის ორიგინალური ფლორისა და ფაუნის ნიმუშები, რაც ტე-ვაჰიპაუნამუს მსოფლიო მემკვიდრეობის სიაში შეყვანის მთავარი მიზეზია.

## იხილეთ აგრეთვე 
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
*Department of Conservation 
*UNEP-WCMC World Heritage Site datasheet 
*UNESCO World Heritage site profile

## სქოლიო 
კატეგორია:მსოფლიო მემკვიდრეობის ძეგლები ახალ ზელანდიაში
ტონგარიროს ეროვნული პარკი

**ტონგარიროს ეროვნული პარკი** — ახალი ზელანდიის ყველაზე ძველი ეროვნული პარკი. მდებარეობს ჩრდილოეთი კუნძულის ცენტრალურ ნაწილში. იუნესკომ ის მსოფლიო მემკვიდრეობის იმ 25 ძეგლს შორის შეიყვანა, სადაც კულტურული და ბუნებრივი ელემენტები შერეულია. 

ტონგარიროს მთელ მსოფლიოში სიძველით მეოთხე ეროვნული პარკია. პარკის ცენტრში მდებარეობს აქტიური ვულკანები: რაუპეჰუ, ნგაურუჰოე და ტონგარირო. 

პარკის ტერიტორიაზე მდებარეობს მაორების რამდენიმე რელიგიური ძეგლი. ასევე, აქ მდებარე მთები - ტონგარიო და ნგაურუჰოე ტაპუს კონცეფციის წმინდა ადგილებად ითვლება. პარკის საზღვრებთან მრავალი დასახლებული პუნქტი მდებარეობს.

## იხილეთ აგრეთვე
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
*Department of Conservation information on Tongariro National Park
*UNEP-WCMC World Heritage Site datasheet 
*The Open Earth Project 

## სქოლიო
კატეგორია:მსოფლიო მემკვიდრეობის ძეგლები ახალ ზელანდიაში
კატეგორია:ახალი ზელანდიის ეროვნული პარკები
სუნდარბანსი

მანგროს ტყეები **სუნდარბანსში**(, *Shundorbôn*) — ფართობით ყველაზე დიდი მანგროს ტყეებია დედამიწაზე. განთავსებულია განგის დელტაში ინდოეთსა და ბანგლადეშში. სუნდარბანსის ტერიტორია შეადგენს 10 000 კმ², აქედან 6000 კმ² არის ბანგლადეშში. 1997 წელს სუნდარბანსი შეტანილი იქნა იუნესკოს მსოფლიო მემკვიდრეობის სიაში, თუმცა სუნდარბანსის ნაწილი რომელიც ინდოეთის საკუთრებაშია შეტანილი იქნა ცალკე როგორც სუნდარბანის ეროვნული პარკი. რეგიონი მდიდარია ფაუნით: ბენგალური ვეფხვი, ირემი, ნიანგი და მრავალი სახეობის ფრინველი.

სახელი სუნდარბანსი ბენგალურიდან ითარგმნება როგორც „ლამაზი ჯუნგლები“ ან „ლამაზი ტყე“.

## იხილეთ აგრეთვე 
* მსოფლიო მემკვიდრეობის ძეგლების სია აზიასა და ოკეანეთში

## გალერეა 

File:Mudflat and clouds in Sundarbans.jpg|
File:Sundarbans 02.jpg|
File:Indochinese Tiger.jpg|
File:Axis axis Kanha 4kl.jpg|
File:Alcedo meninting.jpg

## რესურსები ინტერნეტში 
* Sundarbans freshwater swamp forests (World Wildlife Fund)
* Tiger Research Project on Sundarbans Tigers 
* Official Citation at World Heritage website
* Another Sundarban factfile 
* Sundarban in Banglapedia 
* The Sundarban of Bangladesh: A Rich Biodiversity of the World’s Largest Mangrove Ecosystem 
* The NewYorker Tigerland: A journey through the mangrove forest of Bengal
* Video on Sundarbans
* Sundarbans in Bangladesh  Video including wildlife, fishermen, Egg Island and Hiron Point

კატეგორია:მსოფლიო მემკვიდრეობის ძეგლები ბანგლადეშში
Seamus (სიმღერა)

„**Seamus**“ — მეხუთე სიმღერა ინგლისური პროგრესული როკ-ჯგუფ პინკ ფლოიდის ალბომზე *Meddle*. მისი ავტორები არიან  როჯერ უოტერსი, დეივიდ გილმორი, რიჩარდ რაიტი და ნიკ მეისონი. სიმღერა ძირითადად ცნობილია იმით, რომ მასში, ბლუზური მელოდიის ფონზე ჟღერს მუსიკოს სტივ მერიოტის ძაღლის ყმუილი, რომელიც სტუდიაში ჩაიწერეს.

დეივიდ გილმორი:

„Seamus“ ხუმრობა იყო. თუმცა არ ვიცი, უნდა შეგვეტანა თუ არა იგი ალბომში, ეს ხომ არც თუ სახალისოა სხვებისთვის, ისევე როგორც ჩვენთვის.

სიმღერის კიდევ ერთი ვერსია, „Mademoiselle Nobs“, ჟღერს ფილმში *Pink Floyd: Live at Pompeii*. ეს უკანასკნელი ვერსია ჩაწერილია პარიზის სტუდიაში. გიტარაზე უკრავს როჯერ უოტერსი, ჰარმონიკაზე - დეივიდ გილმორი, ხოლო რიჩარდ რაიტი იწერს რუსული მეძებრის, ნობსის ხმას. ამჯერად ძაღლი ეკუთვნოდა ჟოზეფ ბულიონის (ცირკის დირექტორის) შვილს, მადონა ბულიონს.

სიმღერის ინსტრუმენტული ნაწილი მოხვდა ფილმში „როზენკრანცი და გილდენშტერნი დაიხოცნენ“, რომლის რეჟისორია ტომ სტოპარდი. ამავე ფილმში ჟღერს „Echoes“-ის პირველი ნოტი.

## სქოლიო
კატეგორია:1971 წლის სიმღერები
კატეგორია:პინკ ფლოიდის სიმღერები
კატეგორია:სიმღერები დეივიდ გილმორის ავტორობით
კატეგორია:სიმღერები როჯერ უოტერსის ავტორობით
რისკის ფრაზების სია

**რისკების ფრაზები** (R-ფრაზები; ) — სტანდარტული რისკის ფაქტორები საშიშ ნივთიერებებთან მუშაობისას, რომლებიც დადგენილია 67/548/EEC «კანონების შეთანხმება, საშიშ ნივთიერებებისათვის მიწერილ და ადმინისტრაციულ დებულებების კლასიფიკაციისა, შეფუთვისა და მარკირების მიმართებაში» დირექტივის III დამატებაშია მითითებული. რისკის ფაქტორების სია გადმოღებული იქნა და გამოიცა ევროკავშირის დირექტივაში 2001/59/EC 

## R-ფრაზების შემუშავებისა და ინტერპრეტაციის წესები 
იხ. ასევე **უსაფრთხოების მითითებები R/S**.

## R-ფრაზების სია 
(ფრაზები, რომლებიც შეესაბამებიან გამოტოვებულ ნომერებს, იყვნენ გაუქმებულნი ან ჩართულნი იქნენ სხვა ფრაზებში)

## R-ფრაზების სტანდარტული შეხამება 
## იხილეთ აგრეთვე 
* უსაფრთხოების ფრაზების სია
* უსაფრთხოების მითითებები R/S

## შენიშვნები 
კატეგორია:უსაფრთხოების ტექნიკა
კატეგორია:საერთაშორისო სტანდარტები
კალათ-ალ-ბაჰრეინი

**კალათ-ალ-ბაჰრეინი** () აგრეთვე ცნობილი როგორც **ბაჰრეინის ციხესიმაგრე**, ნადირ-შაჰის ციხე-სიმაგრესთან ერთად წარმოადგენს ბაჰრეინის არქეოლოგიურ ძეგლს. მოიცავს ხელოვნურად შექმნილ გორაკს, რომელიც სხვადასხვა ეპოქაში, სხვადასხვა ხალხის მიერ შენდებოდა, ძვ. წ. 2300 წლიდან XVIII საუკუნემდე. ერთ დროს ის დილმუნის ცივილიზაციის დედაქალაქი იყო, შემდეგ კი პორტუგალიელების ციხესიმაგრე. 2005 წელს, ძეგლი იუნესკომ მსოფლიო მემკვიდრეობის სიაში შეიტანა.

კალათ-ალ-ბაჰრეინი ქვეყნის ჩრდილოეთ ნაწილში მდებარეობს. ამჟამად მისი 25% გათხრილია, აღმოჩენილია სხვადასხვა სახის არქეოლოგიური ნიმუშები (სამოსახლო, სავაჭრო, სამხედრო, რელიგიური და ა.შ.), რომლებიც ამტკიცებენ, რომ ამ ადგილზე მნიშვნელოვანი სავაჭრო პორტი მდებარეობდა.

## იხილეთ აგრეთვე 
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* UNESCO Qal’at al-Bahrain – Ancient Harbour and Capital of Dilmun
* Qal'at al-Bahrain: Archäologische Stätte Qal'at al-Bahrain, Fort Bahrain  (mit Film)
* Ein Spaziergung durch das Fort Bahrain

კატეგორია:მსოფლიო მემკვიდრეობის ძეგლები ბაჰრეინში
პაჰარპურეს ბიჰარა

**პაჰარპურეს ბიჰარა** () — თავისი ზომით უდიდესი  ბუდისტური ბიჰარა ინდოეთის სუბკონტინენტზე. მდებარეობს ბანგლადეშის ჩრდილოეთ ნაწილში. ერთ-ერთი ყველაზე მნიშვნელოვანი არქეოლოგიური ძეგლია ქვეყანაში. 1985 წელს პაჰარპურეს ბიჰარა შეიტანეს იუნესკოს მსოფლიო მემკვიდრეობის ძეგლების  სიაში.

## გალერეა 

File:Somapura Mahavihara, Bangladesh.jpg|
File:First level plinth at Somapura Mahavihara.jpg|
File:Structures in Somapura Mahavihara complex, in Bangladesh.jpg|

## იხილეთ აგრეთვე 
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* პაჰარპურეს ბიჰარა ,ბანგლადეში  
* ფოტოები და ვიდეობი  

კატეგორია:მსოფლიო მემკვიდრეობის ძეგლები ბანგლადეშში
ოზონის შრე

მინი|ოზონ-ჟანგბადის ციკლი ოზონის შრეში
მინი|NASA-ს სტრატოსფერული ოზონის კონცენტრაციის პროექცია თუკი არ იქნება აკრძალული ქლორ-ფთორ-ნახშირბადები
**ოზონის შრე** — დედამიწის ატმოსფეროს ნაწილი, სადაც ექსპერიმენტული მეთოდით შესაძლებელი ხდება ოზონის დადგენა. იკავებს სივრცეს დედამიწის ზედაპირიდან და ვრცელდება ზღვის დონიდან 70–80 კმ-მდე. უფრო ვიწრო გაგებით, ოზონის შრეს ან ოზონოსფეროს უწოდებენ მთლიანად სტრატოსფეროს ან მის ფენას 20-იდან 30 კმ-მდე, სადაც წარმოდგენილია ოზონის ყველაზე დიდი რაოდენობა. ოზონის შრე წარმოადგენს ბუნებრივ ეკრანს და იცავს დედამიწას და მთელ ბიოსფეროს მზის ულტრაიისფერი გამოსხივების მავნე ზემოქმედებისაგან. შეშფოთება ოზონის შრის გათხელების თაობაზე მეცნიერებმა პირველად XX საუკუნის 70-იან წლებში გამოთქვეს. ოზონის შრის დაშლის ყველაზე თვალსაჩინო ფაქტია ეგრეთ წოდებული ოზონის ხვრელი.

თუკი მთელ ატმოსფეროში შენარჩუნდებოდა ნორმალური პირობები და შესაძლებელი იქნებოდა მისი დაყოფა შრეებად, რომელთაგან თითოეული იქნებოდა მხოლოდ ერთი აირის შემცველი, მაშინ მთელი ატმოსფერო დაიკავებდა დაახლოებით 8 კმ სისქის შრეს, ხოლო ოზონის შრის სისქე დაახლოებით 3 მმ იქნებოდა. ამ ჰიპოთეტური ოზონის შრის სისქე კონკრეტულ ადგილზე განსაზღვრავს ოზონის შრის უმნიშვნელოვანეს მახასიათებლებს, — ოზონის საერთო შემცველობას, რომელიც დობსონის ერთეულებში იზომება და რომელსაც სახელი ეწოდა ბრიტანელი ფიზიკოსისა და მეტეოროლოგის გორდონ მილერ ბორნ დობსონის პატივსაცემად. 

დობსონის ერთეული წარმოადგენს ოზონის მოლეკულების იმ რაოდენობას, რომელიც საჭიროა 0,01 მილიმეტრი სისქის სუფთა ოზონის შრის წარმოსაქმნელად 0 გრადუს ცელსიუსსა და 1 ატმოსფერო ჰაერის წნევის პირობებში. მოყვანილი ოზონის შრის 3 მმ-იანი სისქე შეესაბამება დობსონის 300 ერთეულს. ეკვატორიდან დაცილებისას ოზონის საერთო შემცველობა ჩვეულებრივ იზრდება; ოზონის მაქსიმალური საერთო შემცველობა შეინიშნება გაზაფხულის დასაწყისში, მინიმალური — შემოდგომაზე. ეს დამოკიდებულება არამტკიცეა ანტარქიდისთვის. ოზონის საერთო შემცველობა შეიძლება იცვლებოდეს დობსონის 80 ერთეულიდან (ანტარქტიდაზე გაზაფხულის ოზონურ ანომალიამდე) დობსონის 650 ერთეულამდე (შორეულ აღმოსავლეთზე ზამთრის ბოლოდან — გაზაფხულის დასაწყისამდე). ატმოსფერული ოზონის ძირითადი ნაწილი მდებარეობს სტრატოსფეროში, 1 %-ზე ნაკლები მეზოსფეროში, 10–15 % ტროპოსფეროში. ატმოსფეროში ოზონის მოლეკულები მუდმივად გადაადგილდებიან. ატმოსფეროში ოზონის მთავარი წყაროა ზედა სტრატოსფერო, სადაც იგი წარმოიქმნება მოლეკულური ჟანგბადისაგან მზის ულტრაიისფერი გამოსხივების ზემოქმედებით.

## რესურსები ინტერნეტში
## სქოლიო
კატეგორია:ოზონის ხვრელი
კატეგორია:ულტრაიისფერი გამოსხივება
ახალი ზელანდიის სუბანტარქტიკული კუნძულები

**ახალი ზელანდიის სუბანტარქტიკული კუნძულები** () — ახალი ზელანდიის კუთვნილი კუნძულები მის სამხრეთით, იუნესკოს მსოფლიო მემკვიდრეობის ძეგლი № 877 (1998 წლიდან).

მოიცავს კუნძულთა ხუთ ჯგუფს:

კუნძულები გეოლოგიურად ავსტრალიას გამოეყო 60-85 მლნ წლის წინ, ნაწილი კი ანტარქტიდას უფრო ადრე 85-130 მლნ წლის წინ.

კუნძულები გაბნეულია ოკეანის ტერიტორიაზე 3,5 მილიონ კმ²-ზე, რაც დაახლოებით ავსტრალიის ტერიტორიის ნახევარია.

თითოეულ კუნძულთა ჯგუფს აქვს თავისი მიკროკლიმატი და ენდემები — ფლორის და ფაუნის უნიკალური წარმომადგენლები (მაგალითად — დიდი პინგვინი).

ყველა კუნძული დაუსახლებელია, შეზღუდულია ტურისტების მოსანახულებლად. კუნძულებზე მყოფი ადამიანები არიან სამეცნიერო ექსპედიციის ან მეტეოროლოგიური სადგურის თანამშრომლები.

კლიმატი კუნძულებზე — სუბანტარქტიკულიდან ზომიერ კლიმატამდეა.

## იხილეთ აგრეთვე 
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* New Zealand Sub-Antarctic Islands - UNESCO World Heritage Centre
* Subantarctic islands, Department of Conservation
* UNESCO classification for the sub-antarctic islands
* Castaways: Wrecked on a subantarctic island 

## სქოლიო
კატეგორია:მსოფლიო მემკვიდრეობის ძეგლები ახალ ზელანდიაში
კატეგორია:ახალი ზელანდიის კუნძულები
უსაფრთხოების ფრაზების სია

**უსაფრთხოების S-ფრაზები** (მითითებები უსაფრთხოების მხრივ, S-ფრაზები; ) — ჩვეულებრივი, სტანდარტული უსაფრთხოების მითითებები საშიშ ნივთიერებებთან მუშაობისას, დადგენილი დირექტივის - 67/548/EEC «კანონების შეთანხმება, საშიშ ნივთიერებებისათვის მიწერილ და ადმინისტრაციულ დებულებების კლასიფიკაციისა, შეფუთვისა და მარკირების მიმართებაში». IV დამატებაში, რისკის ფაქტორების სია გამოიცა ევროკავშირის დირექტივაში 
ეს სია გამოიცა ევროპის დირექტივაშიც 2001/59/EC.

## S-ფრაზების შემუშავებისა და ინტერპრეტაციის წესები 
იხ. ასევე უსაფრთხოების მითითებები R/S. 

## S-ფრაზების სია 
(ფრაზები, რომლებიც შეესაბამებიან გამოტოვებულ ნომერებს, იყვნენ გაუქმებულნი ან ჩართული იქნენ სხვა ფრაზებში)

## S-ფრაზების სტანდარტული შეხამება 
## შენიშვნები 
კატეგორია:უსაფრთხოების ტექნიკა
კატეგორია:საერთაშორისო სტანდარტები
Collapse into Now

***Collapse into Now*** — ამერიკული ალტერნატიული როკ-ჯგუფ R.E.M.-ის მეთხუთმეტე და უკანასკნელი სტუდიური ალბომი, გამოსული 2011 წლის 7 მარტს. მისი პროდიუსერები არიან  ჯეკნაიფ ლი და R.E.M..

ალბომის ძირითად გამოცემაში წარმოდგენილია 12 სიმღერა, მათ შორის, ორი - ჩაწერილი პეტი სმიტთან და სკოტ მაკ-კოფისთან.

2011 წლის სექტემბრისათვის ალბომი აშშ-ში 142.000 ასლის ოდენობით გაიყიდა.  ჯგუფი შემდგომში დაიშალა და მისმა ბას გიტარისტმა მაიკ მილზმა განაცხადა, რომ სიმღერების ტექსტებში მომავალი დაშლის შემდეგ მინიშნებები იყო.

## სიმღერების სია
ყველა სიმღერის ავტორები: პიტერ ბაკი, მაიკ მილზი და მაიკლ სტაიპი, გარდა მითითებულისა.

;X-Axis
#Discoverer&nbsp;– 3:31
#All the Best&nbsp;– 2:48
#Überlin&nbsp;– 4:15
#Oh My Heart&nbsp;(ბაკი, მილზი, სტაიპი და სკოტ მაკ-კოფი)&nbsp;– 3:21
#It Happened Today&nbsp;– 3:49
#Every Day Is Yours to Win&nbsp;– 3:26

;Y-Axis
#Mine Smell Like Honey&nbsp;– 3:13
#Walk It Back&nbsp;– 3:24
#Alligator_Aviator_Autopilot_Antimatter&nbsp;– 2:45
#That Someone Is You&nbsp;– 1:44
#Me, Marlon Brando, Marlon Brando and I&nbsp;– 3:03
#Blue&nbsp;(ბაკი, მილზი, სტაიპი, და პეტი სმითი)&nbsp;– 5:46

;Amazon-ის და iTunes-ის დამატებები
#Discoverer (ცოცხლად სტუდიაში)&nbsp;– 3:31
#Oh My Heart (ცოცხლად სტუდიაში)&nbsp;– 3:28

;iTunes-ის დამატება
#Alligator_Aviator_Autopilot_Antimatter (ცოცხლად სტუდიაში)&nbsp;– 2:44

## ჩარტები და სერტიფიცირებები 
### ყოველკვირეული ჩარტები
### წლის საბოლოო ჩარტები
### სერტიფიცირებები 
## რესურსები ინტერნეტში
* ინფორმაცია საიტზე Discogs

## სქოლიო 
კატეგორია:2011 წლის ალბომები
კატეგორია:R.E.M.-ის ალბომები
ოთარ ტატიშვილი

**ოთარ ტატიშვილი** (დ. 30 ნოემბერი, 1971)   —  ქართველი ექიმი, კინომსახიობი, რადიო და ტელეწამყვანი. პოპულარობა მოიპოვა სერიალში „შუა ქალაქში“ შესრულებული როლით.

დაამთავრა თბილისის სახელმწიფო სამედიცინო უნივერსიტეტი სპეციალობით ექიმი-რადიოლოგი. მუშაობს ქალაქ თბილისის N1 რადიოლოგიურ განყოფილებაში. დაცული აქვს სადოქტორო დისერტაცია თემაზე: „ჰიპეროსტოზული კრანიოორბიტალური მენინგიომების ქირურგია“.

## რესურსები ინტერნეტში
*
* www.gametv.ge – ოთარ ტატიშვილი
 

კატეგორია:დაბადებული 30 ნოემბერი
კატეგორია:დაბადებული 1971
კატეგორია:ქართველი მსახიობები
კატეგორია:ქართველი ტელეწამყვანები
კატეგორია:ქართველი რადიოწამყვანები
კატეგორია:თბილისის სახელმწიფო სამედიცინო უნივერსიტეტის კურსდამთავრებულები
კატეგორია:ქართველი ნევროლოგები
Dark Side Of The Moon (ტურნე)

**Dark Side Of The Moon** — საკონცერტო ტურნე, ჩატარებული ჯგუფ პინკ ფლოიდის მიერ 1972-1973 წლებში. კონცერტების სერიის ერთი ნაწილი (1973) ჩატარდა ალბომის *The Dark Side of the Moon* მხარდასაჭერად. კონცერტები დასრულდა 1973 წლის 4 ნოემბერს.

## პერსონალი 
*როჯერ უოტერსი - ვოკალი, ბას გიტარა
*დეივიდ გილმორი - ვოკალი, გიტარა
*ნიკ მეისონი – დასარტყმელი საკრავები
*რიჩარდ რაიტი – კლავიშები, ვოკალი
*დიკ პერი – საქსოფონი
*ნავასა კრაუდერი, მერი ენ ლინდსი, ფილის ლინდსი - დამატებითი ვოკალები (მარტი, მაისი)
*რეიჩელ ფიური, დურგა მაკბრუმი - დამატებითი ვოკალი
*Blackberries - დამატებითი ვოკალი (ოქტომბერი)

## სიმღერების სია
### 1972
როგორც წესი, კონცერტის პირველი ნახევარი შედგებოდა ახალი ალბომის კომპოზიციებისგან:

**კონცერტის პირველი ნახევარი:**
*The Dark Side of the Moon* (მთლიანი ალბომი)

**კონცერტის მეორე ნახევარი:**
*One of These Days
*Careful with that Axe, Eugene
*Echoes
*Set the Controls for the Heart of the Sun
*A Saucerful of Secrets (ხოლმე)
*Blues (ხოლმე)
*Atom Heart Mother (ხოლმე)

### 1973
**კონცერტის პირველი ნახევარი:**
*Obscured By Clouds
*When You're In
*Set the Controls for the Heart of the Sun (ხოლმე ენაცვლებოდა Childhood's End, თუმცა ეს მხოლოდ მარტში ხდებოდა)
*Careful with That Axe, Eugene
*Echoes (ხოლმე ენაცვლებოდა, თუმცა ეს მხოლოდ მარტში ხდებოდა)

**კონცერტის მეორე ნახევარი:**
*The Dark Side of the Moon* (მთლიანი ალბომი)

**ბისზე:**
*One of These Days

## რესურსები ინტერნეტში 
*Brain Damage.co.uk
*http://pinkfloydarchives.com/TourDate.htm#1973 

კატეგორია:პინკ ფლოიდის საკონცერტო ტურნეები
კატეგორია:1972 წლის საკონცერტო ტურნეები
კატეგორია:1973 წლის საკონცერტო ტურნეები
მინი დრაივერი

**მინი დრაივერი** ( დ. 31 იანვარი 1970, ლონდონი, დიდი ბრიტანეთი) — ინგლისელი მსახიობი და მომღერალი. 1997 წელს ნომინირებული იყო ოსკარის პრემიაზე ქალის საუკეთესო მეორეხარისხოვანი როლის შესრულებისთვის ფილმში „ნიჭიერი უილ ჰანტინგი“. აგრეთვე ემისა და ოქროს გლობუსის პრემიების ნომინანტი შესრულებული როლისთვის ტელესერიალში „მდიდრები“.

## ბიოგრაფია 
ამელია ფიონა დრაივერი დაიბადა ლონდონში, ბიზნესმენისა და საფინანსო კონსულტანტის რონი დრაივერისა და მისი მეუღლის ყოფილი მოდელისა და დიზაინერის — გეინორის ოჯახში. დრაივერს გააჩნია ირლანდიური, ვალიური, შოტლანდიური, ფრანგული და იტალიური ფესვები. სკოლის დამთავრების შემდეგ დრაივერი სწავლობდა ლონდონის დრამატულ აკადემიურ თეატრში. თავდაპირველად როლებს მხოლოდ სერიალებში იღებდა.

მისი კინოკარიერა ათვლას 1990 წლებიდან იწყებს. პირველი აღიარება მოიპოვა მას შემდეგ, რაც შეასრულა მთავარი როლი ფილმში „მეგობართა წრე”. 1997 წელს ითამაშა ცნობილ კინოფილმში „ნიჭიერი უილ ჰანტინგი”, სადაც განასახიერა მსუბუქი და უბრალო ახალგაზრდა გოგანას სახე. ამ როლისთვის მინი დრაივერი ნომინირებული იყო ოსკარის პრემიაზე. 1990-იანი წლების დასასრულს იგი კინოში მნიშვნელოვან როლებს იღებს. აღსანიშნავია ფილმები: „მძინარენი“, „თავსხმა წვიმა“, „იდეალური ქმარი“ და სხვა. 2003-2004 წლებში იღებდა სატელევიზიო კომიკურ როლებს. გახმოვანებული აქვს მულტიპლიკაციური პერსონაჟები. 2007 წელს მინი დრაივერი დაბრუნდა სატელევიზიო შოუში.

მინი დრაივერი, მანამ აღიარებული მსახიობი გახდებოდა, იყო მუსიკალური ჯგუფის „Puff, Rocks and Brown“-ის წევრი. გარკვეული ხნით იგი მუსიკას ჩამოშორდა, თუმცა 2000 წლისათვის იგი ისევ დაბრუნდა ამ სფეროში. 2004 წელს მოაწერა ხელი „EMI“-სთან და სხვა ლეიბლებთან. გამოუშვა სინგლი „Everything I’ve Got in My Pocket“ და „Invisible Girl“. ჩაწერილი აქვს ალბომები: 2004 წელს — „Everything I’ve Got in My Pocket“, 2007 წელს — „Seastories“.

## ფილმოგრაფია 
## რესურსები ინტერნეტში
* 
* 2004 წლის ინტერვიუ  
* მინი დრაივერი  

## სქოლიო
კატეგორია:ინგლისელი მსახიობები
კატეგორია:ინგლისელი მომღერლები
კატეგორია:დაბადებული 1970
კატეგორია:დაბადებული 31 იანვარი
კატეგორია:XXI საუკუნის ინგლისელი მომღერლები
კატეგორია:ცოცხალი ადამიანები
კატეგორია:ინგლისელი ქალი კინომსახიობები
იუნესკოს მსოფლიო მემკვიდრეობის ძეგლები ბანგლადეშში

2011 წლის მონაცემებით ბანგლადეშში იუნესკოს **მსოფლიო მემკვიდრეობის** 3 ძეგლია.

## სტატისტიკა 
იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 962 ძეგლია შეტანილი, მათ შორის 0,3 % ბანგლადეშის ძეგლებია. 5 ძეგლი ბანგლადეშის ტერიტორიაზე იუნესკოს მსოფლიო მემკვიდრეობის ძეგლებში შეტანის კანდიდატია.

## ცხრილი 
## მდებარეობა

## რესურსები ინტერნეტში 
* 

კატეგორია:ბანგლადეში
კატეგორია:მსოფლიო მემკვიდრეობის ძეგლები ბანგლადეშში
ბანგლადეში
მოჰენჯო-დარო

**მოჰენჯო-დარო** () — ინდის ცივილიზაციის ქალაქი პაკისტანში, სინდის პროვინციაში. ჩამოყალიბდა ძვ. წ. 2600 წელს. წარმოადგენს მდინარე ინდის ხეობის ერთ-ერთ უძველეს  და აზიის პირველ ქალაქს, რომელიც იყო ძველი ეგვიპტისა და შუამდინარეთის ცივილიზაციების თანამედროვე. 

1980 წელს ძეგლი შეტანილ იქნა იუნესკოს მსოფლიო მემკვიდრეობის ძეგლების სიაში. 

## იხილეთ აგრეთვე
*მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* Harappa
* Archaeology.about.com 
* Harappa geography
* HistoryWorld 
* Mohenjo-daro 
* Civilizations in Pakistan
* Mohenjo-daro lifestyle
* The Telegraph 

კატეგორია:მსოფლიო მემკვიდრეობის ძეგლები პაკისტანში
კატეგორია: პაკისტანი
კატეგორია:არქეოლოგია
ჰათრა

**ჰათრა** (არაბ. الحضر‎) — უძველესი ქალაქი ერაყში. ამჟამად ცნობილია როგორც ალ-ჰადრი. ქალაქი ბაღდადიდან 290 კმ-ით ჩრდილოეთით მდებარეობს. 

ჰათრა დაახლოებით ძვ. წ. III საუკუნეში დააარსეს უძველესმა არაბულმა ტომებმა. წარმოადგენდა პართიის იმპერიის რელიგიურ და სავაჭრო ცენტრს, განვითარების ზენიტს ძვ. წ. II-I საუკუნეებში მიაღწია. მოგვიანებით გახდა სავარაუდოდ პირველი არაბული სამეფოს დედაქალაქი, რომელიც წარმოდგენილი იყო ქალაქების ჯაჭვით — ჰათრათი და მის სამხრეთ-დასავლეთით მდებარე ქალაქებით: პალმირა, ბაალბექი, პეტრა. რეგიონი ჰათრადან კონტროლდებოდა და მას არაბას სამეფო ეწოდებოდა, რომელიც პართიის იმპერიის დასავლეთში მდებარეობდა და ნახევრად ავტონომიით სარგებლობდა. 

მოგვიანებით, ჰათრა საკმაოდ დაცული ქალაქი გახდა, რომელიც წინააღმდეგობას უწევდა რომის იმპერიის შემოსევებს და მნიშვნელოვან როლს თამაშობდა მეორე პართიულ ომში. 

1985 წელს, იუნესკომ ჰათრა მსოფლიო მემკვიდრეობის ძეგლთს სიაში შეიყვანა.

2015 წლის მარტში „ისლამური სახელმწიფოს“ ჯიჰადისტმა მებრძოლებმა ჰათრის ნანგრევებს განადგურება დაიწყეს..

## იხილეთ აგრეთვე 
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* http://lexicorient.com/e.o/hathra.htm 
* http://www.britannica.com/eb/article-9039509
* http://shezaf.net/english/Video/Video/Hatra.html 
*Hatra on UNESCO

## სქოლიო
კატეგორია:მსოფლიო მემკვიდრეობის ძეგლები ერაყში
ტრანსნაციონალიზაცია

ცვლილებები ადამიანის ისტორიაში, ახდენს ზეგავლენას თვითშეფასების და უკვე არსებული ფასუელობების რევიზიაზე. ისტორიული ცვლილებების ეპიცენტრი, ეფუძნება ძირითადად - მათ შორის ბუნებრივი კატასტროფები ან რევოლუციები, რომლებიც უკვე არსებული ძალაუფლების ან საზოგადოების რე-კლასიფიკაციის სახით გამოიხატება - უკვე არსებულ კოლექტიური თვითაღქმისა და უცხოს აღქმის ნიმუშებს, ასევე ფუნდამენტალური ფასეულობების ძირითად ცვლილებებს. ადამიანთა ქმედება თუ მოქმედება, დამოკიდებულია უკვე არსებულ რეალობაზე. ვილიამ ი. თომას-ის თეორემის მიხედვით "როდესაც ადამიანი აფასებს სიტუაციებს რეალურად, იგი რეალურად აფასებს მოსალოდნელ შედეგებს".

გლობალიზაცია და 11 სექტემბრის ტერაქტი არის დედამიწაზე ალბათ ყველასათვის ისეთივე ცნობილი ტერმინები როგორც კოკა-კოლა, მაკდონალდსი ან Microsoft. ტერმინოლოგიის განმარტებათა გლობალიზაციის პროცესში, სადაც მილიარდზე მეტი ადამიანისთვის, სულ მცირე მათი მსოფლიო გადაადგილების ჰორიზონტი მოჩანს, არის ერთ-ერთი შედეგი ეპოქალური ცვლილებებისა. ვითარდება საზღვრებს მიღმა ეგრეთ წოდებული "გლობალური სიმბოლების სისტემა", რომელსაც მსოფლიო მოსახლეობის საკუთრივი თუ უცხოს აღქმის შეფასებაში დიდი მნიშვნელობა აქვს.

ტრანსნაციონალიზმი და ტრანსნაციონალიზაცია ბოლო წლებში განვითარდა, სოციოლოგიაში იგი ჰპოვებს მნიშვნელოვან ნაწილს და იკვლევს ადამიანების (ასევე მაგ. ტრანსნაციონალური საზოგადოების) ქმედებებს (და არა სახელმწიფო ქმედებებს, მიუხედავად იმისა არის თუ არა ადამიანების მოქმედება სახელმწიფოს მიერ გამოწვეული) საზღვრებს გარეთ. ამ ტერმინში იგულისხმება მუდმივი, მასიური თუ სტრუქტურული ან ინსტიტუციონალიზირებული ურთიერთობები, რომლებიც არსებობენ უკვე არსებული ეროვნებების (ნაციონალური სახელმწიფოები) საზღვრებს გარეთ. ტრანსნაციონალიზაცია ისოტირიულად არ არის სრულიად ახალი ტერმინი, იგი ყოველდღიურად იძენს მეტ მნიშვნელობას ტვირთების თუ ადამიანების, ან ინფორმაციების გადაადგილებაში. ტრანსნაციონალიზაცია არის სოციოლოგიის კვლევის საგანი, რომელიც არ უნდა იქნეს გაგებული როგორც თეორიულ-ანალიტიკური პროექტი ან თეორიული პროგრამა.

## ლიტერატურა 
**ლუდგერ პრისი, სოციალური სამყაროს ტრანსნაციონალიზაცია, სუჰრკამპ, 2008*

კატეგორია:გლობალიზაცია
ჰოი-ანი

**ჰოი-ანი** — ქალაქი ვიეტნამში. მდებარეობს ქვეყნის სამხრეთ-ცენტრალურ სანაპირო ზოლში, სამხრეთ ჩინეთის ზღვის სანაპიროზე. ბოლო მონაცემებით, მისი მოსახლეობა დაახლოებით 120 000 ადამიანია.

ახ. წ I საუკუნეში ქალაქი სამხრეთ აზიის უმსხვილეს სავაჭრო პორტს წარმოადგენდა და ჩამპას სახელით იყო ცნობილი. ის ასევე მნიშვნელოვანი ვიეტნამური სავაჭრო ცენტრი იყი XVI-XVII საუკუნეებში, სადაც ჩინელები, იაპონელები, ნიდერლანდელები და ინდოელებიც სახლობდნენ.

1999 წელს, ჰოი-ანის ძველი ქალაქი იუნესკომ მსოფლიო მემკვიდრეობის სიაში შეიყვანა, როგორც XV-XIX საუკუნეების საუკეთესოდ შემონახული სამხრეთ აზიის სავაჭრო პორტი, სადაც შენობებში ასახულია უნიკალური, ადგილობრივთან შეზავებული უცხოური არქიტექტურა.

## იხილეთ აგრეთვე 
* მსოფლიო მემკვიდრეობის ძეგლების სია აზიასა და ოკეანეთში

## გალერეა 

File:PhoCoHoiAn.jpg
File:Colonial style building in Hoi An.JPG|
File:HoiAn.jpg|
File:Chua Cau Hoi An.jpg
File:Temple, Marble Mountain, Hoi An VN.jpg
File:Trieu Chau Assembly Hall.jpg
File:Hoi-An-Beach.jpg
File:Colonial style building in Hoi An.JPG

## რესურსები ინტერნეტში 
* Hội An Ancient Town from UNESCO
* Hội An Tourism Information Center 
* History of Hội An, a World Heritage Site

კატეგორია:ვიეტნამის ქალაქები
კატეგორია:მსოფლიო მემკვიდრეობის ძეგლები ვიეტნამში
ვეგაეინი

**ვეგაეინი** ანუ **ვეგას არქიპელაგი** (ნორვ Vegaøyan) — მდებარეობს ნურლანის ფიულკში, პოლარულ წრესთან ახლოს. არქიპელაგი  2004 წლიდან იუნესკოს მსოფლიო მემკვიდრეობის ნუსხაშია შეტანილი. 
არქიპელაგის მთავარ კუნძულს ვეგას მცირე კუნძულთა ჯგუფები არტყია გარს, მათი რაოდენობა 6500-ია. ობიექტის საერთო ფართობი 103,7 ათა ჰა-ა, მათ შორის 6,9 ათასი ჰა ხმელეთისა.
thumb|250პქ|Eidem-ის პლაჟი კუნძულ ვეგაზე.
არქეოლოგიური აღმოჩენები ცხადყოფს, რომ ეს ადგილები ჯერ კიდევ ქვის ხანაში იყო დასახლებული. 1500 წლის განმავლობაში აქ მცხოვრებმა ხალხმა, რომლებიც სოფლის მეურნეობითა და მეთევზეობით იყვნენ დაკავებულნი, განუმეორებელი ლანდშაფტი შექმნა.

IX საუკუნეში  არქიპელაგი სუსხურის ბუმბულის მნიშვნელოვანი მიმწოდებლები გახდა. ეს ბიზნესი ადგილობრივებისთვის შემოსავლების მესამედს წარმოადგენდა. არქიპელაგამდე მიღწევა შესაძლებელია როგორც ბორნით ასევე სწრაფმავალი კატერით ბრიონიოისუნიდან (ნორვ. Brønnøysund).

## იხილეთ აგრეთვე
*იუნესკოს მსოფლიო მემკვიდრეობის ძეგლები ნორვეგიაში

## რესურსები ინტერნეტში 
* Vegaøyan-ის მოკლე აღწერილობა  იუნესკოში
* 

კატეგორია:მსოფლიო მემკვიდრეობის ძეგლები ნორვეგიაში
კატეგორია:არქიპელაგები
კატეგორია:ნორვეგიის კუნძულები
ჰა-ლონგის უბე

**ჰა-ლონგის უბე**  (ვიეტ. *Vịnh Hạ Long* — *სადაც დრაკონი ზღვაში ჩაეშვა*) — უბე ტონკინის ყურეში, სამხრეთ ჩინეთის ზღვაში.

უბე მოიცავს 3000-ზე მეტ კუნძულს, კლდეებს, მღვიმეებს. კლდეების კირქვები 500 მლნ წლის წინაა ფორმირებული. უბის ფართობი დაახლოებით 1500 კმ²-ია. ხმელეთი თუ წყალქვეშა სამყარო ხასიათდება ბიომრავალფეროვნების მაღალი დონით. აქ გავრცელებულია ფლორის 14 და ფაუნის 60 ენდემური სახეობა.

ისტორიულმა კვლევებმა აჩვენა, რომ ეს ტერიტორია ათასობით წლის წინ, პრეისტორიული ადამიანებით იყო დასახლებული. უბეში მდებარე ზოგიერთი კუნძული დასახლებულია. ერთ-ერთ მათგანზე, ტუანჩაუზე მდებარეობდა ხო ში მინის რეზიდენცია. კუნძულების დაახლოებით ნახევარი, 1986 წელს ეროვნულ პარკად გამოცხადდა.

უბე ვიეტნამის მთავარი ტურისტული სავიზიტო ბარათია. 1994 წელს, იუნესკომ ის მსოფლიო მემკვიდრეობის სიაში შეიყვანა.

## იხილეთ აგრეთვე 
* მსოფლიო მემკვიდრეობის ძეგლების სია აზიასა და ოკეანეთში

## გალერეა 

Image:Hạ_Long_Bay.jpg|
Image:Hạ_Long_Bay_2.jpg|
Image:Vinh_Ha_Long.jpg|
Image:Halong Bay in Vietnam.jpg|
Image:HaLongBayBIG.jpg|
Image:FishingVillage HaLongBay Vietnam (pixinn.net).jpg
Image:Halong Bay cropped.jpg
Image:Ha Long Bay, sunset.jpg
Image:Baie Along 2.jpg
Image:Karst HaLongBay Vietnam (pixinn.net).jpg
Image:Junk Halong Bay Vietnam.jpg
Image:Asia Cruise Junk in Halong bay.JPG

## რესურსები ინტერნეტში 
* UNESCO's World Heritage Convention: Halong Bay

## სქოლიო 
კატეგორია:მსოფლიო მემკვიდრეობის ძეგლები ვიეტნამში
კატეგორია:ვიეტნამის გეოგრაფია
Testify (ფილ კოლინზის ალბომი)

***Testify*** — ინგლისელი მომღერალ და სიმღერების ავტორ ფილ კოლინზის მეშვიდე და უკანასკნელი სოლო-ალბომი ორიგინალური მასალით. იგი მოხვდა აშშ ჩარტის #30 პოზიციაზე. დღეისათვის ალბომი კოლინზის ჩანაწერებს შორის კომერციულად ყველაზე წარუმატებლად ითვლება. მიუხედავად ამისა, მისი შემდგომი საკონცერტო ტურნე First Final Farewell Tour წარმატებული აღმოჩნდა.

## სიმღერების სია
## ჩარტები
### სერტიფიცირებები
|-

## რესურსები ინტერნეტში
*ფილ კოლინზის ოფიციალური საიტი
*ინფორმაცია საიტზე Discogs

## სქოლიო 
კატეგორია:2002 წლის ალბომები
კატეგორია:ფილ კოლინზის ალბომები
კატეგორია:Atlantic Records-ის ალბომები
კატეგორია:ალბომები რობ კავალოს პროდიუსერობით
ზურაბ ტყემალაძე

**ზურაბ ტყემალაძე** (დ. 18 იანვარი, 1944, თბილისი, საქართველოს სსრ) — ქართველი პოლიტიკოსი, საქართველოს პარლამენტის სამი მოწვევის (1999, 2004, 2012) დეპუტატი.

## ბიოგრაფია
1960 წელს დაამთავრა ქ. თბილისის 53-ე საშუალო სკოლა. 1965 წელს დაამთავრა საქართველოს სასოფლო-სამეურნეო ინსტიტუტის ტექნოლოგიური ფაკულტეტი, ინჟინერ-ტექნოლოგის სპეციალობით. 1965-1992 წლებში მუშაობდა სამტრესტის სხვადასხვა ღვინის ქარხნებში. 1992 წლიდან იყო საქართველოში პირველი პრივატიზირებული საწარმოს შ.პ.ს. „სამების“ გენერალური დირექტორის მოადგილე, ხოლო 1995 წლიდან - გენერალური დირექტორი. 1995-1999 წლებში იყო საქართველოს პრეზიდენტთან არსებული ეკონომიკური საბჭოს წევრი.

### პოლიტიკური მოღვაწეობა
1999 წელს თანამოაზრეებთან ერთად დააფუძნა პოლიტიკური მოძრაობა „მრეწველობა გადაარჩენს საქართველოს“ და იყო ამ მოძრაობის თავმჯდომარის მოადგილე. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი: „მრეწველობა გადაარჩენს საქართველოს“. ფრაქცია „მრეწველების“ თავმჯდომარის მოადგილე. 2004-2008 წლებში — საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „მემარჯვენე ოპოზიცია, მრეწველები, ახლები“. ფრაქცია „მრეწველების“ თავმჯდომარე. 2005 წელს აირჩიეს პარტიის თავმჯდომარედ. 2012-2016 წლებში — საქართველოს მე-8 მოწვევის პარლამენტის წევრი პარტიული სიით , საარჩევნო ბლოკი: „ბიძინა ივანიშვილი — ქართული ოცნება“. საქართველოს პარლამენტის დარგობრივი ეკონომიკისა და ეკონომიკური პოლიტიკის კომიტეტის თავმჯდომარე (21-10-2012 - 18-11-2016) .

### სამეცნიერო საქმიანობა
ზურაბ ტყემალაძეს მინიჭებული აქვს პროფესორის წოდება. ის არის 20-მდე სამეცნიერო შრომის ავტორი, გამომგონებელი და 15-მდე ქართული ღვინის მარკის ავტორი. ტყემალაძე არის საქართველოს საინჟინრო აკადემიის წევრ-კორესპონდენტი, საქართველოს ეროვნული აკადემიის საპატიო წევრი; ბიზნეს მეცნიერებათა აკადემიის წევრი.

## პირადი და ოჯახური ცხოვრება
ტყემალაძე არის საქველმოქმედო საზოგადოება „თბილისელის“ საპატიო წევრი. ჰყავს მეუღლე, ორი შვილი და ოთხი შვილიშვილი.

## რესურსები ინტერნეტში
კატეგორია:ქართველი მეწარმეები
კატეგორია:დაბადებული 18 იანვარი
კატეგორია:დაბადებული 1944
კატეგორია:საქართველოს V მოწვევის პარლამენტის წევრები
კატეგორია:საქართველოს VI მოწვევის პარლამენტის წევრები
კატეგორია:საქართველოს VIII მოწვევის პარლამენტის წევრები
კატეგორია:საქართველოს სასოფლო-სამეურნეო ინსტიტუტის კურსდამთავრებულები
კატეგორია:თბილისში დაბადებულები
ზურაბ
კატეგორია:„ქართული ოცნების“ წევრები
The Best of Syd Barrett: Wouldn't You Miss Me?

'''''The Best of Syd Barrett: Wouldn't You Miss Me?''''' — სიდ ბარეტის სიმღერების კომპილაციური ალბომი, გამოცემული 2001 წელს. მასში შეტანილია ბარეტის ორ სოლო ალბომში შეტანილი სიმღერების ნაწილი და სხვა იშვიათი სიმღერები. დამატების სახით წარმოდგენილია „Two Of A Kind“, რომელიც ჩაწერილი იქნა ჯონ პილის 1970 წლის რადიოგადაცემისათვის. პირველად გამოქვეყნდა „Bob Dylan Blues“, რომელიც დეივიდ გილმორის პირად არქივებში ინახებოდა.

## სიმღერების სია
ყველა სიმღერის ავტორია სიდ ბარეტი, გარდა მითითებულისა.

: — სავარაუდოდ დაიწერა რიჩარდ რაიტის მიერ (როგორც დეივიდ გილმორი ამბობდა). ბარეტი, ამასთან ერთად, ამტკიცებდა, თითქოს სიმღერა მის მიერ დაიწერა.

## პერსონალი
*სიდ ბარეტი&nbsp;– პროდიუსერი
*ტიმ ჩეკსფილდი&nbsp;– პროექტის კოორდინატორი
*დეივიდ გილმორი&nbsp;– პროდიუსერი
*პიტერ ჯენერი&nbsp;– პროდიუსერი
*მალკოლმ ჯოუნსი&nbsp;– პროდიუსერი, დამატებითი პროდიუსერი
*პიტერ მიუ&nbsp;– ციფრული გადატანა, რემასტერი
*მარკ პეიტრესი&nbsp;– ანოტაციები
*ნაიჯელ რივი&nbsp;– პროექტის კოორდინატორი
*ფილ სმი&nbsp;– შეფუთვა

## სქოლიო 
კატეგორია:სიდ ბარეტის კომპილაციური ალბომები
კატეგორია:2001 წლის კომპილაციური ალბომები
კატეგორია:Harvest Records-ის კომპილაციური ალბომები
კატეგორია:EMI Records-ის კომპილაციური ალბომები
კატეგორია:ები-როუდის სტუდიებში ჩაწერილი ალბომები
კატეგორია:ალბომები დეივიდ გილმორის პროდიუსერობით
კატეგორია:ალბომები როჯერ უოტერსის პროდიუსერობით
კატეგორია:ალბომები რიჩარდ რაიტის პროდიუსერობით
სამარა (ერაყი)

**სამარა** (არაბ. سامَرّاء‎) — ქალაქი ერაყში. მდებარეობს მდინარე ტიგროსის აღმოსავლეთ სანაპიროზე, სალაჰ-ად-დინის საგუბერნატოროში, დედაქალაქ ბაღდადიდან 125 კმ-ით ჩრდილოეთით. 2003 წლის მონაცემებით, მისი მოსახლეობა 348 700 ადამიანს შეადგენდა. 

როგორც შუა საუკუნეების მწერლები ამტკიცებენ, სახელი სამარა მოდის არაბული ფრაზიდან “Sarr man ra’a” (არაბ. رأى‎من سر) რომელიც ითარგმნება როგორც „*სიხარული ყველა მნახველისთვის*“.

2007 წელს, სამარა იუნესკომ მსოფლიო მემკვიდრეობის სიაში შეიყვანა.

ქალაქის ტერიტორია უძველესი დროიდან იყო დასახლებული. აღმოჩენილია ძვ. წ. V ათასწლეულის ნანგრევები. ურბანული დასახლებები აქ უფრო მოგვიანებით ჩნდება. პირველი მონარქი, რომელმაც ეს ტერიტორია აირჩია, იყო ხოსრო I. მან აქ სანადირო სასახლე ააშენა. 836 წელს, ბაღდადში მამლუქების ამბოხისას, ხალიფა სამარაში გამაგრდა. 847 წელს, ქალაქში აშენდა სამარის დიდი მეჩეთი, რომელიც სპირალური მინარეთით გამოირჩევა. 892 წლამდე, სამარა ისლამური სამყაროს დედაქალაქი რჩება, მანამდე სანამ ხალიფა სახალიფოს დედაქალაქს ბაღდადში გადაიტანდა.

## იხილეთ აგრეთვე 
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
* UNESCO, « Samarra Archaeological City
* Finding Aids for Documents and Material from Samarra in the Freer Gallery of Art, Washington DC 
* Iraq Image - Samarra Satellite Observation
* Samarra Archaeological Survey 
* The Appointment in Samarra
* Destruction of Askari Mosque
* Samarra on Google Earth
* Самарра в Большой советской энциклопедии 

კატეგორია:მსოფლიო მემკვიდრეობის ძეგლები ერაყში
კატეგორია:ერაყის ქალაქები
როი-მატა

**როი-მატა** () — ძლევამოსილი მელანეზიელი ხელმწიფე XIII საუკუნეში, რომელიც მართავდა თანამედროვე ვანუატუს ტერიტორიას.

მისი საფლავი 1967 წელს ფრანგმა არქეოლოგმა ჟოზე გარანჟემ აღმოაჩინა. როი-მატასთან ერთად დაკრძალული იყო 49 კაცი და ქალი, რომლებიც მეფეს მსხვერპლად შესწირეს.

ლეგენდის თანახმად, როდესაც როი-მატამ ეს მიწა დაიპყრო, მისი პირველი მიზანი იყო ტომების გაერთიანება და მშვიდობის დამყარება. მაგრამ იგი მისმა ძმამ მოწამლა. მისი სხეული მის მშობლიურ მიწაზე არ დაკრძალეს, რადგან ადგილობრივებს როი-მატას სულის შეეშინდათ.

2008 წელს, როი-მატა, სხვა სამ ძეგლთან ერთად, რომლებიც მდებარეობენ კუნძულებზე — ეტაფე, ლელეპა და არტოკი, იუნესკომ მსოფლიო მემკვიდრეობის სიაში შეიყვანა.

## იხილეთ აგრეთვე
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* Domaine du chef Roi Mata", UNESCO
* World Heritage Status set to ensure protection of Vanuatu’s Roi Mata domain
* Vanuatu A to Z
* "Roy Mata", Encyclopedia Britannica
* "Roymata - Ancient King of Vanuatu" Vanuatu Tourism Office  

კატეგორია:ვანუატუ
კატეგორია:დაბადების წელი უცნობია
კატეგორია:გარდაცვალების წელი უცნობია
The Radio One Sessions (სიდ ბარეტის ალბომი)

***The Radio One Sessions*** — სიდ ბარეტის  მიერ ჯონ პილის გადაცემისათვის 1970 წელს ჩაწერილი სიმღერებისგან შედგენილი EP დისკი. ამ გადაცემის ჩანაწერი რადიოეთერში იმავე წლის 24 თებერვალს გავიდა. აღსანიშნავია, რომ ამ სესიის დროს შესრულდა Two of a Kind, რომელსაც ბევრი რიჩარდ რაიტის საავტორო სიმღერად თვლის. ალბომის კიდევ ერთი ვერსია, *The Peel Session* გამოვიდა 1987 წელს, თუმცა *The Radio One Sessions* მისგან განსხვავდება ბობ ჰარისის შოუსათვის ჩაწერილი დამატებითი სიმღერებით.

## სიმღერების სია
# Terrapin - 3:09
# Gigolo Aunt - 3:42
# Baby Lemonade - 2:34
# Effervescing Elephant - 1:02
# Two of a Kind (შესაძლო ავტორი - რიჩარდ რაიტი) - 2:35
# Baby Lemonade - 2:23
# Dominoes - 3:02
# Love Song - 1:27

## პერსონალი
*სიდ ბარეტი – აკუსტიკური გიტარა, ვოკალი
*დევიდ გილმორი – ბას-გიტარა, ელექტროგიტარა, ორგანი, დამატებითი ვოკალი
*ჯერი შირლი – პერკუსია
;ტექნიკური პერსონალი
*პიტ დოუნსი – პროდიუსერი
*ჯონ მუირი – პროდიუსერი
*ბარი პლამერი – ფოტოგრაფია

## სქოლიო 
კატეგორია:სიდ ბარეტის საკონცერტო ალბომები
კატეგორია:2004 წლის საკონცერტო ალბომები
კატეგორია:2004 წლის კომპილაციური ალბომები
კატეგორია:Strange Fruit Records-ის ალბომები
კატეგორია:BBC Radio-ს ჩანაწერები